  Наталья Тетерина 2019-тӥ арын Удмуртиысь театръёс «Единая Россия» партилэн ӵектосъёсызъя 16 миллион манетлэсь ятыр коньдон басьтозы. Со сярысь элькунысь лулчеберетъя министр Владимир Соловьёв «ВКонтакте» вотэсбамаз ивортӥз. Пичи каръёсысь театръёсты азинтыны 9 миллион 634 манет висъяны чаклало, 6 миллион 645 манет – нылпи но мунё театръёслэн творчествоя ужзылы юрттыны но тӥрлыклы. Озьы ик улосвылысь 26 лулчеберет юртъёсты тупатозы. Пусъём, 2019-тӥ арын Удмуртиысь театръёс 28 выль постановка возьматозы. Тодэ вайытом, элькунысь лулчеберетъя ужъюртъёслы ваньбурзэс узырмытон понна федерал коньдэтысь 1 миллиард манет пала висъялозы.  Тегъёс: Лулчеберет Ижкар Театр Удмуртия коньдон Лулчеберетъяминистерство ВладимирСоловьёв Театрлэнарез  